CELEX: 62021TN0727
Language: hu
Date: 2021-11-09 00:00:00
Title: T-727/21. sz. ügy: 2021. november 9-én benyújtott kereset – TO kontra EASO

2022.1.10.   
            
            
               HU
            
            
               Az Európai Unió Hivatalos Lapja
            
            
               C 11/37
            
         
      2021. november 9-én benyújtott kereset – TO kontra EASO
      (T-727/21. sz. ügy)
      (2022/C 11/52)
      Az eljárás nyelve: francia
      
         Felek
      
      
         Felperes: TO (képviselő: É. Boigelot ügyvéd)
      
         Alperes: Európai Menekültügyi Támogatási Hivatal (EASO)
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a [bizalmas] (1) által 2020. december 18-án elfogadott és 2021. január 1-jén hatályba lépett azon határozatot, amelyről a felperes 2021. január 4-én szerzett tudomást a [bizalmas] linken annyiban, amennyiben nem hosszabbította meg további egy évre, vagyis 2021. december 31-ig a [bizalmas] hivatkozású tartaléklistát, amely 2020. december 31-ig volt érvényes;
               
            
                  —
               
               
                  rendelje el a tartaléklista újbóli megnyitását, következésképpen azt hosszabbítsa meg, a megtámadott határozatban meghosszabbított 44 másik tartaléklistához hasonlóan az újbóli megnyitásától számított egy évvel, ebből következően a felperest nevezze ki AST 3 besorolási fokozatba;
               
            
                  —
               
               
                  kötelezze az alperest arra, hogy fizessen a felperesnek kártérítést mind a vagyoni, mind a nem vagyoni kára megtérítéseként, amelynek összegét az alábbiak alkotják:
                  
                              —
                           
                           
                              az AST 1 besorolási fokozat 3. fizetési fokozatával járó jelenlegi díjazás és az AST 3 besorolási fokozat 1. fizetési fokozatával járó díjazás közötti különbség, a sérelmes időponttól, vagyis 2021. január 1-jétől öt évre számítva, és 75 %-os esélyvesztést figyelembe véve;
                           
                        
                              —
                           
                           
                              az AST 1 besorolási fokozat 3. fizetési fokozatával járó jelenlegi díjazás és az AST 3 besorolási fokozat 1. fizetési fokozatával járó díjazás közötti különbség, a sérelmes időponttól, vagyis 2021. január 1-jétől öt évre számítva, és 75 %-os esélyvesztést figyelembe véve;
                           
                        
                              —
                           
                           
                              7500 euró az okozott nem vagyoni kárért;
                           
                        
                              —
                           
                           
                              ideiglenesen 1 euró az egészségbiztosítási tagság elvesztése miatt;
                           
                        
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első jogalap a felperes bizalmának és jogos várakozásainak megsértésére, valamint a megtámadott határozat indokolásának elégtelenségére vonatkozik.
               
            
                  2.
               
               
                  A második jogalap a hátrányos megkülönböztetés tilalmának megsértésére, az Európai Unió tisztviselői személyzeti szabályzata (a továbbiakban: személyzeti szabályzat) 1d. cikke (1) bekezdésének, 27. cikkének, valamint 29. cikke (1) bekezdése harmadik és negyedik albekezdésének megsértésére vonatkozik.
               
            
                  3.
               
               
                  A harmadik jogalap a személyzeti szabályzat 12a. cikkének, a megfelelő ügyintézés elvének, a gondoskodási kötelezettségnek a megsértésére, hatáskörtúllépésre és hatáskörrel való visszaélésre vonatkozik.
               
            
                  4.
               
               
                  A negyedik jogalap az arányosság elvének megsértésére vonatkozik.
               
            
         (1)  Kitakart bizalmas adatok.